

**Συγχαρητήρια από ΚΟΑ στον Μάρκο Τσαγγαρά**

Το πρώτο του μετάλλιο σε Μεσογειακούς Αγώνες πανηγυρίζει το κυπριακό καράτε! Ο Μάρκος Τσαγγαράς κατέκτησε το χάλκινο μετάλλιο στα - 67 κιλά κερδίζοντας στο μικρό τελικό τον Γάλλο Σαλμί.

Το καλύτερο ξεκίνημα για την Κύπρο στη διοργάνωση, καθώς από την πρώτη μέρα διεξαγωγής της η χώρα μας ανέβηκε στο βάθρο.

Ο Κυπριακός Οργανισμός Αθλητισμού συγχαίρει τον Μάρκο Τσαγγαρά, τον προπονητή και την Ομοσπονδία του και εύχεται καλή επιτυχία σε όλους τους αθλητές και τις αθλήτριες στους Μεσογειακούς Αγώνες.